Document ID: 32014D0351

NÕUKOGU OTSUS,
13. mai 2014,
Euroopa Liidu ja Madagaskari Vabariigi vahelise protokolli (millega määratakse kindlaks lepinguosaliste vahelise kehtiva kalandusalase partnerluslepinguga ettenähtud kalapüügivõimalused ja rahaline toetus) sõlmimise kohta
(2014/351/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 43 koostoimes artikli 218 lõike 6 punktiga a,
võttes arvesse Euroopa Komisjoni ettepanekut,
võttes arvesse Euroopa Parlamendi nõusolekut
ning arvestades järgmist:
(1)
Nõukogu võttis 15. novembril 2007 vastu määruse (EÜ) nr 31/2008, milles käsitletakse kalandussektori partnerluslepingu sõlmimist Euroopa Ühenduse ja Madagaskari Vabariigi vahel (1) (edaspidi „partnerlusleping”).
(2)
Liit on pidanud Madagaskari Vabariigiga läbirääkimisi uue protokolli üle, millega nähakse ette ELi laevade kalapüügivõimalused Madagaskari suveräänsete õiguste või jurisdiktsiooni all olevates vetes (edaspidi „uus protokoll”).
(3)
Kõnealune uus protokoll allkirjastati vastavalt nõukogu otsusele 2012/826/EL (2) ja seda hakati ajutiselt kohaldama 28. novembrist 2012.
(4)
Uus protokoll tuleks heaks kiita,
ON VASTU VÕTNUD KÄESOLEVA OTSUSE:
Artikkel 1
Euroopa Liidu ja Madagaskari Vabariigi vaheline protokoll, millega määratakse kindlaks Euroopa Ühenduse ja Madagaskari Vabariigi vahelise kehtiva kalandusalase partnerluslepinguga ettenähtud kalapüügivõimalused ja rahaline toetus (edaspidi „protokoll”), (3) kiidetakse Euroopa Liidu nimel heaks.
Artikkel 2
Nõukogu eesistuja esitab liidu nimel protokolli artiklis 16 sätestatud teate (4).
Artikkel 3
Käesolev otsus jõustub selle vastu võtmise päeval.
Brüssel, 13. mai 2014

Labels: 18
15
5
6